Vårbiller

Vårbiller (Nemognathinae) er en familie av plasterbiller. 


== Utseende ==
Middelsstore biller (5 – 30 mm), som oftest noe langstrakte, ofte metalliske eller brokete på farge. Hodet er ganske stort og fremstrakt, mer eller mindre rundt, bakerst kraftig innsnevret (tydelig "hals"). Fasettøynene er som oftest forholdsvis små. Antennene er 11-leddete, mer eller mindre trådformede, men et eller flere ledd er ofte utvidete eller med utvekster. Brystskjoldet (pronotum) er påfallende lite, ikke eller litt bredere enn hodet, mye smalere enn dekkvingene. Dekkvingene er forholdsvis lange hos de fleste, ganske tynne og myke (lite sklerotiserte). Hos slekten Meloe, der tre av de fire norske artene hører hjemme, er dekkvingene redusert til korte, tilspissede "frakkeskjøter" som ikke dekker bakkroppen. Bakkroppen er ganske stor og tykk hos hunnene, dette har sammenheng med det svært høye tallet på egg de produserer. Beina er slanke, middels lange. For- og mellomføttene er fem-leddete, bakføttene fire-leddete.


== Levevis ==
Larvene utvikler seg som rovdyr på egg av bier, veps eller gresshopper, mens de voksne billene er planteetere og gjerne finnes på blomster.


== Norske arter ==
Vårbillen Apalus bimaculatus, er gul og svart. Den lever på solitære bier som har sine reir i sand, og forekommer derfor helst i sandtak og lignende. den er bare funnet noen få ganger på Østlandet, men dette kan delvis skyldes at billenes korte aktivietsperiode er svært tidlig på våren. De kan være i full aktivitet rundt påsketider, ofte før snøen har helt forsvunnet, i solrike, sandete bakker.


== Systematisk inndeling ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien heteromerer, Tenebrionoidea Latreille, 1802
Familien plasterbiller Meloidae Gyllenhal, 1810
Underfamilien vårbiller, Nemognathinae Lacordaire, 1859
Stammen Horiini
Slekten Cissites Latreille, 1804
Slekten Horia Fabricius, 1787
Slekten Synhoria Kolbe, 1897
Stammen Nemognathini
Slekten Cochliophorus Escherich, 1891
Slekten Euzonitis Semenov, 1893
Slekten Gnathium Kirby, 1818
Slekten Gnathonemula Aksentev, 1981
Slekten Leptopalpus Guérin-Méneville, 1844
Slekten Longizonitis Pan & Bologna, 2018
Slekten Megatrachelus Motschulsky, 1845
Slekten Nemognatha Illiger, 1807
Slekten Palaestra Laporte de Castelnau, 1840
Slekten Palaestrida White, 1846
Slekten Pseudozonitis Dillon, 1952
Slekten Rhyphonemognatha Enns, 1956
Slekten Stenodera Eschscholtz, 1818
Slekten Tricrania LeConte, 1860
Slekten Zonitis Fabricius, 1775
Slekten Zonitodema Péringuey, 1909
Slekten Zonitolytta Pic, 1927
Slekten Zonitomorpha Péringuey, 1909
Slekten Zonitoschema Péringuey, 1909
Stammen Sitarini
Slekten Allendeselazaria Martínez, 1910
Slekten Apalus Fabricius, 1775
Vårbille (påskebille), Apalus bimaculatus (Linnaeus, 1761)
Slekten Ctenopus Fischer von Waldheim, 1824
Slekten Glasunovia Semenov, 1896
Slekten Nyadatus Aksentjev, 1981
Slekten Sitaris Latreille, 1802
Slekten Sitarobrachys Reitter, 1883
Slekten Stenoria Mulsant, 1857
Slekten Hornia Riley, 1877


== Referanser ==


== Eksterne lenker ==
Vårbille (Apalus bimaculatus): [1]
(en) vårbiller i Global Biodiversity Information Facility 
(no) vårbiller hos Artsdatabanken 
(sv) vårbiller hos Dyntaxa 
(en) vårbiller hos Fauna Europaea 
(en) vårbiller hos Fossilworks 
(en) vårbiller hos Fossilworks 
(en) vårbiller hos ITIS 
(en) vårbiller hos NCBI 
(en) Kategori:Nemognathinae – bilder, video eller lyd på Wikimedia Commons 
Nemognathinae – detaljert informasjon på Wikispecies